S-1033/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. febrúar 2023, á hendur B-kvk-þgf L-kvk-þgf H-kvk-þgf, kt. [...], [...], Reykjavík, I.

Fyrir umferðarlagabrot með því að hafa, sunnudaginn 17. apríl 2022, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 780 ng/ml, tetrahýdrókannabínól 2,4 ng/ml og klónazepam 51 ng/ml) um Suðurlandsbraut við [...]í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr.77/2019.

II.

Fyrir umferðarlagabrot með því að hafa, miðvikudaginn 15. júní 2022, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 1100 ng/ml, klónazepam 26 ng/ml og oxýkódon 25 ng/ml) um Einholt í Reykjavík, þar sem lögregla stöðvaði aksturinn, og án þess að skráningarmerki væru á bifreiðinni.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr., 1. mgr. 58. gr. og 1., sbr. 3. mgr. 72. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

III.

Fyrir umferðarlagabrot með því að hafa, sunnudaginn 31. júlí 2022, ekið bifreiðinni [...] svipt ökurétti og óhæf til að stjórna henni örugglega áhrifa vegna ávana- og fíkniefna og slævandi lyfja (í blóðsýni mældist amfetamín 135 ng/ml og klónazepam 15 ng/ml) um Blesugróf í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. m gr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru. Verjandi ákærðu krefst vægustu refsingar sem lög leyfa og hæfilegra málsvarnarlauna sértil handa.

Ákærða er fædd í[...]. Samkvæmt framlögðu sakavottorði, dagsettu 1. febrúar 2023, gekkst hún undir greiðslu sektar með lögreglustjórasátt 26. apríl 2018 meðal annars fyrir akstur undir áhrifum ávana- og fíkniefna. Þá gekkst hún undir greiðslu sektar með viðurlagaákvörðun 2. febrúar 2022 meðal annars fyrir akstur undir áhrifum lyfja og akstur undir áhrifum ávana- og fíkniefna.

Við ákvörðun refsingar er við það miðað að ákærða hafi nú í þriðja sinn, eftir að húnvarð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sek um akstur undir áhrifum ávana- og fíkniefna.

Ákærða hefur játað brot sín greiðlega hér fyrir dómi og verður það metið henni til refsimildunar sbr. 8. tl. 1. mgr. 70. gr. almennra hegningarlaga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin 75 daga fangelsi.

Með vísan til lagaákvæða í ákæru er ákærða svipt ökurétti ævilangt frá uppkvaðningu dómsins að telja.

Ákærða greiði málsvarnarþóknun skipaðs verjanda síns, P-kk-ef K-kk-ef lögmanns, 180.792 krónur að meðtöldum virðisaukaskatti, og 596.269 krónur í annan sakarkostnað.

Af hálfu ákæruvaldsins flutti málið K-x-x K-x-x saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærða, B-kvk-nf L-kvk-nf H-kvk-nf, sæti fangelsi í 75 daga.

Ákærða er svipt ökurétti ævilangt frá uppkvaðningu dómsins að telja.

Ákærða greiði málsvarnarþóknun skipaðs verjanda síns, P-kk-ef K-kk-ef lögmanns, 180.792 krónur að meðtöldum virðisaukaskatti, og 596.269 krónur í annan sakarkostnað.

H-kvk-nf S-kvk-nf B-kvk-nf